google/wiki40b huggingface dataset:
Narkotikahandel

Narkotikahandel er et globalt svart marked som omfatter dyrking, fremstilling, distribusjon og salg av narkotika. Andre rusmidler, som alkohol og tobakk, regnes ikke blant de illegale stoffene en beskriver som narkotika.
Ifølge Store norske leksikon utgjør narkotika "verdens tredje største handelsvare, etter våpenhandel og menneskehandel. Narkotika truer ikke bare den enkeltes helse og trygghet, men undergraver også stabiliteten i fattige samfunn ved å underbygge konflikter og kriminalitet."
Størrelsen på kartellene som står for den illegale narkotikahandelen kan variere stort, beroende på de gevinster som kan tas ut i produksjons- og distribusjonskjedens ulike steg. Distribusjonskjeden består av alt fra mindre langere, som kan være narkotikabruker selv, via gjenger og andre mellomhender til enorme multinasjonale organisasjoner.
G-Phoria

G-Phoria er et årlig videospill-prisutdelingsshow som ble etablert i 2003 av TV-kanalen G4. Stemmene blir sendt inn av seerne, i likhet med People's Choice Awards. Kjendiser som Hal Sparks, Carmen Electra, Wilmer Valderamma og Anna Nicole Smith har vært til stede under G-Phoria-utdelinger.
Finlands slagorden ved begynnelsen av vinterkrigen

Den finske hæren besto ved begynnelsen av vinterkrigen av 9 feltdivisjoner, 4 brigader og en rekke mindre selvstendige bataljoner og kompanier. Hæren ble organisert i tre korps. Det II. og III. korps var underordnet Hæren på Det karelske nes (Karjalan armeija) som ble utplassert på Det karelske nes. IV. korps forsvarte området nord for Ladogasjøen. Ansvaret for forsvaret av resten av grensen opp til Petsamo ved Nordishavet ble gitt til Nord-Finlands gruppe som besto av en rekke uavhengige bataljoner.
For å kunne organisere erstatningsmannskap for enhetene det opprettet en felterstatningsbrigade (Kenttätäydennysprikaati, KT-Pr) bestående av ni bataljoner. Men på grunn av alvorlighetsgraden av det sovjetiske angrep måtte bataljonene bli brukt som stridsenheter. Også tre reservedivisjoner (1.Koti.TD – 3.) ble dannet fra de tilgjengelige reservene. Etter hvert som situasjonen ble mer alarmerende ble 1. og 3. Koti.TD reformert til den 21. og 23. divisjon, og sendt til fronten den 19. desember. 2. Koti.TD ble utplassert som individuelle regimenter i Nord-Finland.

Kannaksen Armeija

Armésjef: Generalløytnant Hugo Viktor Österman
Utplasseringsområde: Det karelske nes
Lev Bra

Lev Bra er et norsk magasin som dekker stoffområdene mat, helse, livsstil og hobby. Utgiver er Aller Media AS. Lev Bra kommer med 11 utgaver i året.
Xylotrupes carinulus

Utseende

En stor (hannene 37-66 millimeter), blank, mørk hornbille. Som de fleste andre artene i slekten Xylotrupes har hannene et fremoverrettet horn på pronotum og et krumt horn på hodet, begge kløvet i spissen. Arten ligner mye på Xylotrupes gideon, men skiller seg fra denne ved at hornet på hodet mangler en tann på oversiden.

Levevis

Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

Utbredelse

Arten er utbredt på Ny-Guinea, der den er kjent både fra Papua Ny-Guinea, Vest-Papua og Aruøyene.
Carl A. Høyers Stomatolfabrikk

Carl A. Høyers Stomatolfabrikk A/S var en norsk fabrikant av kosmetikk- og tannhelseprodukter.
Fabrikken ble grunnlagt av Carl A. Høyer i 1896, og var den første i Norge som laget tannkrem i industriell skala. Fabrikkens hovedprodukt var den svenske tannkremen Stomatol, der Høyer hadde fått det norske agenturet. Stomatolfabrikkens første tannkrem var flytende, men fra 1902 kom Stomatol også i tubeform.
Det ble reklamert i stor skala for Stomatol i Norge, og merket var velkjent fra kinoreklamer, reklamer på takene til trikken i Oslo, utendørs reklameskilt og så videre.
Den opprinnelige Stomatolfabrikken lå i Grensen i Oslo sentrum, før den ble flyttet til Cecilie Thoresens vei 9 på Lambertseter i 1964. I september 1970 ble fabrikken kjøpt opp av konkurrenten Marwell Hauge, og produksjonen flyttet til Marwell Hauges fabrikk på Eidsvoll. Marwell Hauge ble senere kjøpt opp av Collett, og Stomatol forsvant etterhvert som eget merkenavn.
Bill Griffith

Undergrunnstegneserier

Griffith er født i Brooklyn i delstaten New York, men vokste opp i Levittown på Long Island hvor en av hans naboer var science fiction-illustratøren Ed Emshwiller som Griffith har tilskrevet for å være den som sendte ham i retningen av tegning og kunst. Tegneseriekarrieren begynte han i New York City i 1969. Han ble en framtredende serietegner i den motkulturelle bevegelsen som undergrunnstegneserier representerte med base i San Francisco på slutten av 1960- og begynnelsen av 1970-tallet, og han var med på å grunnlegge serieheftet Arcade, the Comics Revue, som det fulle navnet er, sammen med Art Spiegelman. Hans første seriestriper ble publisert i undergrunnsavisen East Village Other og i det pornografiske bladet Screw, og besto av en sinna padde ved navn Mr. Toad.
Han dro til San Francisco i 1970 for å være med der hvor undergrunnstegneseriene hadde sitt episentre. Hans første betydelige seriehefte var Tales of Toad og Young Lust. Sistnevnte gjort sammen med Jay Kinney, et seriehefte som solgte stort, og besto av parodier av romantikkhefter fra samtiden. Han redigerte Archade i de syv heftene som kom ut til midten av 1970-tallet, og samarbeidet med de mest betydningsfulle undergrunnsutgiverne og alternative forlag gjennom hele tiåret og opp til i dag: Print Mint, Last Gasp, Rip Off Press, Kitchen Sink og Fantagraphics Books. Han fikk også trykket serier og illustrasjoner i en rekke publikasjoner, blant annet National Lampoon, High Times, The New Yorker, The Village Voice og The New York Times.
I 1998 flyttet Griffith fra San Francisco og til Connecticut. Hans tegnestudio er i East Haddam i Connecticut, hvor han lever med sin hustru, tegneserietegneren Diane Noomin.

Zippy

Den første Zippy-stripen kom i undergrunnsheftet Real Pulp #1 (Print Mint) i 1971. Serien gikk også ukentlig i 1976, først The Berkeley Barb, deretter syndikalisert nasjonalt via Rip Off Press. Zippy-stripen på en rad debuterte i The Berkeley Barb i 1976 og har fortsatt i ulike amerikanske ukeaviser fram til i dag.
I 1979 la Griffith til sitt eget alter ego, Griffy, i serien. Han har beskrevet Griffy som en «nevrotisk, selvrettskaffen, og påståelig, en som sto som kontrast til Zippy. Jeg førte de to figurene sammen en gang i 1979, kanskje symbolsk førte jeg sammen to halvdeler av min personlighet. Det virket. Deres forhold synes å gjøre Zippys tilfeldige tåpeligheter mer retningsstryt, og Griffys merkelig, kritiske personlighet hadde sine feil, en å bruke som springbrett for hans konstante analyser av alt og enhver rundt ham.»
Den daglige Zippy-stripen, syndikalisert av King Features Syndicate til over 200 aviser verden over, begynte i 1986. Griffith har sammenlignet serien med jazz: «Når jeg gjør en Zippy-stripe er jeg klar over at jeg vever elementer sammen, bortimot improviserer som om jeg var alle instrumentene i et lite jazzorkester, deretter tar jeg et skritt tilbake og hele tiden redigerer og fininnstiller. Leke med språk er det gleder Zippy aller mest.»
Zippy-bøker og serier blir utgitt av forlaget Fantagraphics Books.
Distraksjon

Distraksjon (fra latin distractione, nominativ distractio, betyr avledning (dis-traksjon) forskyvning sidelengs) har betydningen åndsfraværende, distré. Uttrykket brukes med de som skal gjøre noe blir distrahert til å gjøre noe annet. I den grad dette «annet» ikke helt kan sies å være relevant til måloppnåelsen, er det en distraksjon. De som stadig blir distrahert, som å sitte på bussen og har glemt hvor man skal, de betegnes som distré. For tenåringer er ofte personer av det motsatte kjønn distraherende.
Å være distré er å ha hodet fullt av noe som for en selv er vesentlig til fortrengsel for kanskje vel så viktige gjøremål. Det klassiske eksempel finnes i en gammel tegneserie om Professor Tanke, som nok har fått med seg at det er meldt regn, slik at han både har iført seg kalosjer og paraply – men har glemt buksene.
Solenoptera

Utseende

Middelsstore til store (15-45 millimeter), avlange, brunlige trebukker. Oversiden er læraktig. Kjevene er ikke spesielt forstørrede. Antennene er kraftige og rundt halvparten så lange som kroppen. Pronotum er mye bredere enn langt og vanligvis tydelig bredere enn dekkvingene, med fint tannede ytterkanter og vanligvis en tydelig midtfure. Hode og pronotum er oftest noe mørkere på farge enn de mer eller mindre rødbrune dekkvingene. Dekkvingene har rettvinklede "skuldre" og er noe tilsmalnende bakover.

Levevis

Larvene borer i død ved, ofte i døde røtter av ulike busker og trær. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Artene lever på øyene i Vestindia, som er kjerneområdet for Solenopterini. I tillegg finnes det én art i Colombia.
Bergen Blues Band

Bergen Blues Band (etablert 1975, nedlagt 1984) var et norsk orkester, etablert og ledet av John Magnar Bernes (også kjent som «Hungry John») vokal og munnspill, foruten Per Jørgensen gitar (erstattet av Ole Thomsen, 1981), Kåre Sandvik piano, Edvard Askeland bass (erstattet av Rune Rønning 1981, som ble erstattet av Atle Mjørlaug 1983) og Frank Jakobsen trommer (erstattet av Willy Korneliussen, 1976).  Zoltan Vince ankom på saksofon (1983) da også Jørgensen gjeninntrådte på sin kornett.
Tony Parker

Tidlig liv

Parker ble født i Bruges, Belgia, men vokste opp i Frankrike.Hans far, Tony Parker sr., spilte basketball på Loyola University i Chicago, samt profesjonelt i utlandet. Hans mor, Pamela Firestone, er en nederlandsk modell. I begynnelsen var Parker mer interessert i fotball, men etter å ha sett utviklingen av Michael Jordan til en global basketball-stjerne, ombestemte han seg.

Karriere

Før 2001 NBA Draft, var Parker invitert til San Antonio Spurs sommerleir. Treneren Gregg Popovich hadde latt ham spille mot Spurs sin lagkaptein og tidligere NBA-spilleren Lance Tomme. Parker var så overveldet av Tom's tøffe og fysiske forsvar at Popovich var klar til å sende ham bort etter bare 10 minutter. Etter å ha sett en "best of" mix tape av Parker's beste spiller, Popovich besluttet å invitere Parker en gang.  Denne gangen gjorde Parker et bedre inntrykk mot Tomme.
Padling under Asialekene 1994

Padling under Asialekene 1994. Padling var en av flere sporter under de tolvte Asialekene som ble arrangert i Hiroshima i Japan. Det var andre gangen som padling var med på programmet i Asialekene. Konkurransene ble avviklert i perioden 5. til 10. oktober 1994. Det var tretten øvelser, ti for menn og tre for kvinner. Kina ble beste nasjon med fem gullmedljer foran Usbekistan og Kasakhstan begge med fire.
Okuyahagi II vannkraftverk

Okuyahagi II vannkraftverk er et pumpekraftverk som nytter to reservoarer i vassdraget Yahagi ved Toyone øst for millionbyen Nagoya i prefekturet Aichi, i det sentrale Japan på Honshu. Installert effekt er om lag 780 MW. Tominaga-demningen er en betong gravitasjonsdam og regulerer det ene av anleggets to reservoarer. Like nedenfor i samme vassdrag ligger Okuyahagi I vannkraftverk. Begge eies av Chubu Electric Power Company.
Lemaireia

Utseende

Middelsstore (vingespenn 55-80 millimeter), gule påfuglspinnere med purpurfargede tverrbånd på vingene. Bakvingen har en øyeflekk, forvingen bare en liten ring.

Levevis

Som vanlig for påfuglspinnere kan larvene lever på mange ulike slags busker og trær.

Utbredelse

Slekten er utbredt i Sørøst-Asia.
Waldenøya

Waldenøya er ei øy som utgjør en del øygruppen Sjuøyane lengst nord på Svalbard. Øya ligger 13 km vest for Nelsonøya og Parryøya og 12 km nord for Kapp Rubin på Nordaustlandet. Den er en del av Nordaust-Svalbard naturreservat.
Arealet av øya er omkring 0,5 km².
Trangmunnfrosker

Bygning

Det finnes to hovedtyper av kroppsformer hos trangmunnfroskene. Noen av den har svært bred kropp og en liten munn (derav navnet på familien). Disse lever i all hovedsak av maur og termitter. De andre trangmunnfroskene har en mer normal kroppsbygning, og lever av diverse små virvelløse dyr slik som de fleste frosker. De alle fleste av dem er ganske små dyr, fra 1,5 cm og nedover, selv om det finnes noen større arter. Den minste arten, Paedophryne amauensis er bare 7,7 millimeter lang som voksen, og er verdens minste kjente virveldyr.

Formering

Mange trangmunnfrosker har sterkt reduserte rumpetrollstadier eller direkte utvikling, der eggene klekker til en liten, fullt utviklet frosk. Mange av disse artene er trelevende og legger egg på fuktige steder i trær slik at de aldri trenger komme ned på bakken. Slekten breviceps er gravende arter som holder til i Afrika. Mange av disse legger eggene i huler de graver ut. Hos trangunnfrosker med rumpetroll mangler mange mange arter de typiske horntennene som de fleste rumpetroll har.

Inndeling

Familien omfatter over 500 arter fordelt på 9 slekter. Slektene er:
Asterophryinae
Brevicipitinae
Cophylinae
Dyscophinae
Genyophryninae
Melanobatrachinae
Microhylinae
Phrynomerinae
Scaphiophryninae
Agnes Kittelsen

Karriere

Kittelsen scenedebuterte som amatør sommeren 2002 i en moderne versjon av Aladdin. Dette var en forestilling med skuespillere fra andreklassen ved Statens teaterhøgskole. Kittelsen fullførte teaterhøgskolen i 2003. 
Hun TV-debuterte i 2004 i serien Skolen, og hadde året etter en birolle i serien Brødrene Dal og mysteriet om Karl XIIs gamasjer. Høsten 2005 spilte hun hovedrollen som Alice i en sceneoppsetning av Alice i Eventyrland på Den Nationale Scene, og i 2007 medvirket hun i oppsetningen Kaldt produkt, som var en omskrevet versjon av Ibsens Et dukkehjem.
I 2008 hadde hun en sentral rolle i den norske filmen Max Manus, og ble i august 2009 tildelt Amandaprisen for beste kvinnelige birolle.
Kittelsen har også hatt roller i TV 2-serien Dag, filmen Sykt lykkelig og teaterstykket Trollbyen.
Kittelsen har også spilt rollen som den vakre Unn den Fagre i syngespillet Herøyspelet Kongens Ring i flere år.

Privatliv

Kittelsen har en sønn med sin tidligere samboer skuespiller Endre Hellestveit.
Hun har siden 2013 vært kjæreste med den svenske musikeren Lars Winnerbäck, og de giftet seg i Stockholm 30. april 2016. I mars 2019 fikk de en datter.
Ribatejo gasskraftverk

Ribatejo gasskraftverk er et varmekraftverk ved Lisboa i Portugal. Det har en installert produksjonskapasitet på 784 MW, fordelt 2 x 392 MW på gassturbiner i et kombinasjonsverk. Anlegget ble påbegynt 2002, og stod ferdig i 2004. Brenselkilden er dieselolje og LNG naturgass.
Operatør er EDP Producao, og utstyret og arbeid er levert av Siemens, m.fl.
Blå Kors Speidere

Symbolikk

Logoen er et blått kors på hvit bakgrunn, i samme proposisjoner som logoen til Røde Kors. Merket er inspirert av hjelpeorganisasjonen Røde Kors. Korset symboliserer det kristne verdigrunnlag. Blåfargen symboliserer avholdsarbeidet.

Avholdsarbeid

Norges speiderforbund og Blå Kors Speiderne har felles plattform i forhold til rusmidler og verdigrunnlag i speiderarbeidet. I tillegg ønsker BKS at flest mulig speiderledere undertegner avholdsløftet.
Linus i Svingen

Linus i Svingen er en norsk barneserie på seks episoder som gikk på NRK1 i 2004. Musikken var ved Odd Nordstoga. Serien gikk på lørdager. 
Serien ble meget populær hos barn og NRK ble så fornøyd at de bestemte seg på å lage en julekalender med de samme personene. Noe som i 2006 ble til Jul i Svingen. 
Linus i Svingen ble i snitt sett av 166 000 barn i alderen 3 og 11 år, i tillegg til 294 000 personer over 12 år.
Sissels Summertime

«Sissels Summertime» er en singel av Viggo & Reidar i 1986.
Wieluń

Vennskapsbyer

Adelebsen, Letterkenny, Osterburg
Oluf Kolsrud

Bakgrunn

Oluf Kolsrud var sønn av Knut Nilssen Kolsrud (1861–1937) og Berte Maria Olsdatter Bakke (1855–1940). Faren var gårdbruker og lærer.  Nils Oluf var bror av den senere språkprofessor Sigurd Kolsrud (1888–1957), og giftet seg  i 1911 med Borghild Nettum (1850–1931).
Kolsrud var i unge år i tvil om han skulle bli filolog eller teolog, men valgte teologien og ble cand. theol. i 1908 og universitetsstipendiat i 1909.

Kirkehistoriker

I 1916 ble han dosent og i 1921 professor i kirkehistorie. Hans filologiske kunnskaper var imidlertid usedvanlig sterke, han behersket flere språk i en slik grad at han underviste og fungerte som sensor i dem. Disse språkene var italiensk, russisk, polsk, arabisk, gotisk, gammelnorsk, finsk og samisk, i tillegg til kirkeslavisk og de allmenne språk engelsk, tysk og fransk  foruten de klassiske teologiske språkene latin, gresk og hebraisk. Kolsrud hadde også avlagt organisteksamen.
Språkkunnskapene var en forutsetning for den omfattende jobben han gjorde som forsker innen kirkehistorie og almenhistorie. Mye av forskningen foregikk på biblioteker, arkiver og i manuskriptsamlinger i Oslo, Stockholm, Uppsala og i Vatikanet. Kolsrud hadde opp igjennom årene en stor produksjon av kirkehistoriske studier og gjorde et omgangsrikt arbeid som kildeskriftutgiver. Han opprettet Norsk historisk kjeldeskriftinstitutt i 1922, og drev det helt til han døde i 1945. 
Oluf Kolsrud var historisk rådgiver for regjeringen i behandlingen av Grønlandssaken i begynnelsen av 1930-årene. Han spilte en rolle som kirkehistorisk rådgiver ved restaureringen av Nidarosdomen. Blant annet utarbeidet han det ikonografiske billedspråket på rosevinduet i vestfronten sammen med arkitekten Gabriel Kielland (1871–1960) og utarbeidet en ikonografisk plan for skulpturene på vestfronten i 1928.
Oluf Kolsruds heraldiske arbeider er spesielt monografien Bergen bys segl, vaaben, farver og flag fra 1921, samt artikler om håndverkersegl. Også her utmerket Kolsrud seg som en grundig forsker med omhyggelige kildehenvisninger og referanser til bl.a. utenlandsk faglitteratur. Boken om Bergens bysegl og våpen var den første vitenskapelige avhandling om et norsk kommunevåpen.
Kolsrud var hovedredaktør for "Boka om Land" bind 1 til han døde, men hans arbeid ble videreført av Reidar Th. Christiansen, og boka utkom i 1948.
Kolsrud fikk statsstipend i 1919. Han ble utnevnt til æresdoktor ved Københavns Universitet i 1929.
Ryder Bay

Ryder Bay er en bukt som ligger 9 km øst for Mount Gaudry på sørøstkysten av Adelaide Island. Leonie Islands ligger ytterst i denne bukten. Den ble oppdaget og først kartlagt i 1909 av Den franske antarktisekspedisjonen under Charcot og kartlagt på nytt i 1936 av British Graham Land Expedition (BGLE) under Rymill, og i 1948 av Falkland Islands Dependencies Survey (FIDS). Bukta er oppkalt etter Lisle C.D. Ryder, førstestyrmann på «Penola» under BGLE, 1934-37.
Det norske Nationalblad

Det norske Nationalblad var en norsk opposisjonsavis i Christiania, utgitt 1815–1821.
Avisen utkom første gang 17. juli 1815, med Hans Abel Hielm, da 23 år gammel, som ansvarlig utgiver. Sjelen i bladet var imidlertid hans bror, advokat og politiker Jonas Anton Hielm. Avisen var det ledende norske opposisjonsblad før den ble lagt ned i september 1821, etter å ha mistet portomoderasjonen som følge av en sak om majestetsfornærmelse.
Ellen Horn

Dukketeater

Ellen Stoesen tok examen artium på dramalinjen ved Tønsberg Gymnas da hun var atten år gammel. Etter å ha sett et program på NRK TV fra en workshop holdt av Oslo Nye Dukketeater, bestemte hun seg for at hun ville arbeide med dukketeater. Hun kontaktet Arne Mykle, som nettopp var tiltrådt som Oslo Nye Dukketeaters leder. Arne Mykle fortalte senere i sin bok Dukketeater underveis at han ikke hadde vært i tvil om å ansette Ellen Stoesen: «Hun kom, jeg så, hun vant. Hun var et opplagt talent».
Som dukkespiller på Oslo Nye debuterte Ellen Stoesen i oppsetningen Ali Baba og de førti røverne, dramatisert og regissert av Agnar Mykle. Jane Mykle hadde laget dukkene til forestillingen. Ellen Stoesen var dukkefører for tjenestepiken Morgana.

Privatliv

Hun er søster av skuespiller og dukkespiller Christine Stoesen (født 1953).
Hun er gift med jazztrommeslageren Jon Christensen (f. 1943), og har to barn: teaterregissør Kjersti Horn (f. 1977, fra sitt ekteskap med scenograf Per Horn), og sanger og skuespiller Emilie Stoesen Christensen (f. 1986).
Defence Safety Authority

Defence Safety Authority (DSA) er et britisk forvaltningsorgan som ble opprettet 1. april 2015 for å ivareta arbeid med trygghet innen Storbritannias forsvar. DSA er en sammenslåing av Defence Safety and Environment Authority, Military Aviation Authority og Defence Fire Safety Regulator.
DSA er underlagt Forsvarsministeriet og ledes av en generaldirektør med generalløytnants eller viseadmirals grad. Hovedkontoret er i London.
Rosenborgbanen

Rosenborgbanen ble ferdigstilt sommeren 2006 og er et samarbeidsprosjekt mellom fotballklubbene FK Kvik og IL Trond og banken Sparebank1.
Banen ligger rett bak Rosenborg ungdomsskole i Trondheim og erstattet den gamle grusbanen. Ved siden av den nye kunstgressbanen ligger det en gressbane som vedlikeholdes av Trondheim kommune. Her spilte Trondheims-Ørn sine kamper før de ble flyttet til Lade idrettsanlegg i 2006.
Karl Wilhelm Ramler

Liv og virke

Ramler var en kjent litteraturkritiker og skapte seg et ry som oversetter av verk av Catull, Horats og Martial.
Lyrikken inntar en viktig plass i Ramlers litterære produksjon. Enkelte av diktene hans ble tonesatt av Carl Heinrich Graun, Johann Joachim Quantz, Carl Philipp Emanuel Bach og Georg Philipp Telemann.  
I sin samtid ble Ramler holdt høyt som poet og ble hedret med tilnavnet der deutsche Horaz («den tyske Horats»). Bare femti år seinere var han redusert til en poetische Exerziermeister («poetisk drillinstruktør») og i dagens litteraturkritikk blir han gjerne sett som en Verspedant («verse-flisespikker»). Oversettingene blir derimot sett på med mildere øyne på grunn av hans gode tekstforståelse og -flyt.
Rettlinjet høstfly

Utseende

Et middelsstort (vingespenn 31 – 35 mm), kraftig, okergult eller gulaktig lysbrunt nattfly. Hodet og kroppen er kledt med gulaktige hår. Forvingen har en hvit og brun, nesten rett stripe som løper langs ytterkanten,denne har en liten knekk nær framkanten. Den ligner sterkt på bølgelinjet høstfly (Agrochola circellaris), men denne har en bølget tverrlinje ytterst. Nyre- og ringmerkene er markerte, nyremerket er mørkgrått i den nederste delen. Eller shar forvingen en rad av små, mørke flekker rett innenfor den brune tverrstripen. Bakvingen er mørkt grå, lysere ved rota, men uten noe lyst parti ved framkanten.

Levevis

Arten finnes i løv- og blandingsskog med innslag av eik (Quercus spp.). Den overvintrer som egg, larvene klekkes tidlig på våren og lever den første tiden på eiketrærnes skuddspisser, så på bladene, før de til slutt kryper ned på bakken og fullfører utviklingen på ulike urter. De voksne sommerfuglene flyr om natten i september – oktober.

Utbredelse

Rettlinjet høstfly er utbredt i Europa, dessuten på Kypros og i den asiatiske delen av Tyrkia. Mot øst går den til Kaukasus. I Norge følger den eikas utbredelse og er funnet nord til Rollag i Buskerud og Os i Hordaland.